Bendt Bendtsen (KF), 1998-11-05:
Beslutningsforslaget er en genfremsættelse.
Genfremsættelser kan være gode nok, når indholdet er godt.
Det er det i det her tilfælde.
Nu har fru Dorte Bennedsen gjort en hel del ud af at tale om udgangen af 1998.
Men er problemstillingen ikke en helt anden: at der er vid forskel på, om man er enig i holdningerne i det her?
Det er jo ikke en dato, der afgør, om Socialdemokratiet er enig.
Det er et spørgsmål om holdninger, og her er der åbenbart vid forskel på det, de borgerlige står for, og det, Socialdemokratiet står for.
om initiativerne, og så må jeg nok også sige, at vi mener, der er behov for en stadig mere effektiv afsoning i fængsler og arresthuse, og vi har behov for oprettelse af separate fængsler for stærke, negative fanger, som opfører sig som små konger og baroner på svage fangers bekostning. Jeg hørte også justitsministeren tale om de overvejelser, der er sket på det her område, og henvise til, at der er finanslovforhandlinger.
Jeg vil gerne høre, om justitsministeren kan bekræfte, at finansministeren er indstillet på i de kommende forhandlinger omkring finansloven 1999 at afsætte penge til det her område.
Er der bedt om penge til det her område fra justitsministerens side på nuværende tidspunkt, eller er der ikke?
Fra konservativ side har vi i vores oplæg til finanslov bedt om penge til det her område.
I Det Konservative Folkeparti ønsker vi mere konsekvens i retspolitikken, og det gælder også i kriminalforsorgens regi.
Nu kan jeg jo heller ikke nå at gennemgå alle de 20 punkter i forslaget; jeg vil koncentrere mig om nogle områder, hvor jeg egentlig mener, at det står slemt til.
på udgang, som rømmer, og hvad det har affødt af alvorlige hændelser
Desværre er det jo nærmest omkostningsfrit at rømme fra de danske fængsler.
I Det Konservative Folkeparti har vi den holdning, at såfremt man rømmer fra en af kriminalforsorgens institutioner, det være sig under udgang eller ved at stikke af, så bør man være udelukket fra prøveløsladelse.
Det er konsekvens i retspolitikken.
Ikke nok med det, men man har jo stadig væk den holdning, at folk kan optræde på slap line, selv om de er drabsdømt og på udgang.
Det administrative regelsæt bør enten følges bogstaveligt, eller også bør der strammes op på det område.
Omkring prøveløsladelse kan vi sige, at det i dag nærmest sker automatisk, efter at to tredjedele af tiden er afsonet.
Kun gamle straffegaster sidder tiden ud.
Det bør være begrundet i en ordentlig opførsel i institutionen, hvis man skal prøveløslades.
Fra konservativ side ønsker vi også en udvidelse af området for anvendelse af straffelovens § 83 om strafforhøjelse for kriminalitet begået under afsoning.
Strafforhøjelsen i dag omtaler kun vold, brandstiftelse m.v. Tyveri, narkohandel m.v. er overhovedet ikke omtalt.
Også narko i fængslerne er et problem, og det hjælper
ikke noget, at der sker lidt hen ad vejen.
Stilstand på det her område er tilbagegang.
Jeg hørte også, Socialdemokratiets ordfører sagde: Der er nok at tage fat på.
Spørgsmålet er ikke, om vi skal have en selektering af narkomaner og ikkenarkomaner.
Vi synes ikke, det er rimeligt, at folk, der er blevet indsat til afsoning, kommer ud som narkomaner i den anden ende.
Vi har hele tiden været fremkommelige, når man har talt om nye initiativer, det gælder Kongens Ø, det gælder andet med hensyn til behandling af narkomaner i vores systemer.
Vi mener altså, at det skal gøres bedre, og når indikatoren omkring prisen på narko på det nærmeste siger, at prisen er lige stor, hvad enten man er inden for eller uden for dørene, så er der noget, der er rivende galt på det her område.
Det er så spørgsmålet, om det fintmaskede net kan blive så fintmasket, som det skal være på det her område.
Derfor er vi meget, meget enige i ideen om kontraktpladserne i vore fængsler; det er en vej, vi gerne vil arbejde videre med. Spørgsmålet er, om de regler, der gælder for de her pladser, egentlig ikke burde gælde for dem, der har udgang, og som sidder i fængsler, hvor der befinder sig narkomaner. Så var vi ved at have en lille smule hånd i hanke med det, for problemstillingen på det her område er, at vi løber jo ind i virkelighedens verden.
Jeg har noteret mig, at man også fra Socialdemokratiets side - jeg tror, det var det i sidste nummer af det blad, der er udsendt fra fængselsfunktionærerne - og at man også fra regeringens side overvejer weekendfængsel m.v. som et af de alternativer, som man vil til at se på.
Det kommer vi tilbage til i et nyt forslag omkring ungdomskriminalitet lidt senere.
Med de bemærkninger kan jeg kun sige, at vi mener, der er rimelig meget behov for at få strammet op på de her områder, og vi mener, at en genfremsættelse er helt, hvor den skal være.